Evrardus Genet

### **Ki ő ?**

Evrardus Genet 38 éves férfi, a Fehér sereg királyi vezére 1512 Februárja óta. Grófi titulusban van, a polgárháború alatt a főúri pártot erősítette, azonban Languedoc-i birtokainak Burugnd kézre való főuri átjátszásakkor, a királypárthoz csatlakozott. A klasszikus lovas hadviselés pártolója, igyekszik nagy hangsúlyt fektetni a királyi erők modernizációjára.

### **Születése, származása,ifjúkora**

1478-ban született Narbonne-ban. Apja helyi földesúr és nemes, anyja egy Andorrai jómódú család tagja volt. Apja udvartartásában élt egészen 6 éves koráig, amikor is Lourdes-be küldték tanulni. Itt elsajátította a nemesi nevelés számos elemét: megtanult sakkozni,vívni,úszni,lovagolni és az úri élet csínját bínját. Itt beleszeretett a helyi főúr, Loys Bachelet lányába, Margaret Bachelet-be. Szerves részévé vált a helyi udvartartásnak, gazdája rendre nagyobb hatáskörrel ruházta fel.Mivel a polgárháborútól egész távol estek a Bachelet birtokok, komolyabban nem érintette a háború, az utolsó évben felnőttkorban állt be a főuri párt seregeibe, kezdetben mint fegyverhordozó,majd az emberhiány végett mint lovas katona. Vegyes lovasságával sok rajtaütő akciót hajtott végre,amelyek két héttel késleltették Poetou Valois párti bevételét.

### **A királypártban, Burgund incidens**

Mind a Bachelet, mind a Genet família támogatta Bourbon Károlyt az 1483-as trónrakerülési kísérletében, azonban annak rövid élte, illetve a burgund városi köztársaság formalitása után, inkább egy veszélyes koloncot, mintsem hasznos segítőtársat láttak az újdonsült szakadárállamban. Poetou eleste után egyértelművé vált Toulose-Languedoc Valois hűsége, így a két család lévén hogy nem szerette volna birtokait elveszteni, maga is csatlakozott névileg a Valois királypárthoz. Evrardus itt is bizonyította több alkalommal rátermedtségét. Loys Bachelet majd apja halála után, legidősebb férfi utód, illetve mint megjelölt Bachelet örökös, a két család egyesített birtokai vártak volna rá, melyek megtartásában az 1495-ös nyugati egyesítő szerződés függvényében számíthatott. 1496-ban azonban még birtokaira való visszatérése előtt végbement az úgynevezett bányalázadás, melyben a régi főúri párti Toulose-Languedoci nemesség a bányabérekért cserébe beengedte a Burgund csapatokat a vidékre. Lévén hogy ekkor Párizsban tartózkodott a király közelében, Evrardus ha akart volna sem csatlakozhatott volna a főúri összeesküvőkhöz,hisz helyben kivégezték volna. Közös megállapodásra jutott XII. Lajossal: amenyiben még 1495 előtt sikeresen közreműködik a térség királyságba való visszatéréséhez birtokait kiegészítéssel visszakapja. Az alkalmon kapva a férfi több csatában is bátorságról és éleseszűségről tett tanúbizonyságot, több sikeres rajtaütést hajtott végre a szakadárállam Északi részén (még Orléansba is sikerült bevonulnia!) 1501-ben a Király nyilvánosan is elismerte isgényét volt családi területeire, illetve grófi címét. 1512 Januárja óta a Fehér sereg vezére.

### **Tulajdonságai, jellemző**

Klasszikus figura, melynek nemesi neveltetése az oka. Művelt, érdeklik modern harcászat vívmányai, ugyanakkor elsődlegesen a lovasság erősítésében érdekelt. Számító,gyakran hallgat inkább az ösztönire mint az eszére. Szíve erősen köti ifjúkora otthonához,emiatt bár sok témában jártas,gyakran lehangolt és komor,ami megnehezíti társas kapcsolatait.A harcokban kíméletlen, főleg ha szakadárok elleni harcról van szó. Mindent igyekszik megtenni birtokai visszaszerzéséért, így döntéseit is ennek tudatában hozza. Nem nagy bürökrata, nem mozgatja különösebben a pénz, inkább harcol elvből és kötelességből, mint pénzért. Ebből fakadólag a zsoldosokat semmirekellőnek tartja.Kedveli az egyszerű elfoglaltságokat, mikor nem hadakozik sétál vagy lovagol. Jellemzően a rendek felé húz, ugyanakkor a királyhoz ajánlata miatt lojális.